
V e n d i m
Nr. 64, datë 7.3.2002

Për shpronësimin për interes publik të pasurive të paluajtshme, të cilat preken nga ndërtimi i nënstacionit 110/20 kV, Kashar dhe për lidhjen e tij me sistemin 110 kv, Tiranë

Në mbështetje të nenit 100 të Kushtetutës dhe të neneve 5 pika 1, 20 dhe 21 të ligjit nr.8561, datë 22.12.1999 "Për shpronësimet dhe marrjen në përdorim të përkohshëm të pasurisë pronë private, për interes publik", me propozimin e Ministrit të Industrisë dhe Energjetikës, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve dhe bashkëpronarëve, që preken nga ndërtimi i nënstacionit elektrik 110/20 kv, Kashar, dhe për lidhjen e tij me sistemin 110 kv, Tiranë.
2. Shpronësimi të bëhet  në favor të Ministrisë së Industrisë dhe Energjetikës.
3. Pronarët e pasurive të paluajtshme që shpronësohen të kompensohen nga KESH sh.a., në vlerë të plotë, për sipërfaqen prej 8301 m2, truall në shumën e përgjithshme prej 35 694 300 (tridhjetë e pesë  milionë e gjashtëqind e nëntëdhjetë e katër mijë e treqind) lekësh, sipas listës që i bashkëlidhet këtij vendimi.
4. Ky fond të përballohet nga fondet e miratuara për KESH sh.a-në, në kuadër të "Konventës financiare ndërmjet Qeverisë të Republikës së Shqipërisë dhe Mediocredito Centrale (Itali) për "Programin e ndihmës për të mbështetur sektorët ekonomikë".
5. Shpenzimet për realizimin e procedurave të shpronësimit dhe kompensimit, në shumën 100 000 (njëqind mijë) lekë, të jenë në ngarkim të KESH sh.a-së, kërkuesit për shpronësim.
6. Shpronësimi të fillojë dhe të përfundojë brenda tremujorit të parë të vitit 2002.
7. Ngarkohen Ministria e Industrisë dhe Energjetikës dhe KESH sh.a-ja, për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Pandeli Majko



Rrethi Tiranë
Bashkia Vorë
Fshati Kashar
Lista e pronarëve të pasurisë pronë private objekt shpronësimi për interes publik "Për ndërtimin e nënstacionit 110/20kV Kashar dhe lidhjen e tij me sistemin 110 kV Tiranë”

	Nr
	Emër
Mbiemër
	Adresa
	Lloji i pasurisë
	Nr.
parcelës
	Zona
kadastrale
	Sip.
totale
m2
	Çmimi i truallit lekë/m2
	Vlera e kompensimit në lekë
	Shpenzime procedurale

	1
	Sefer Fucia
	Yrshek Tiranë
	truall
	2/7
	2679
	25
	4300
	107.500 
	Publikime
=59.000 lekë

	2
	Haxhi Luzi
	Yrshek Tiranë
	truall
	2/10
	2679
	3375
	4300
	14.512.500 lekë
	Shpërblim i anëtarëve të komisionit = 30.000 lekë

	3
	Agim Luzi
	Yrshek Tiranë
	truall
	2/11
	2679
	2625
	4300
	11.287.500 lekë
	Shpenzime
kancelerie
=11.000 lekë

	4
	Selami Luzi
	Yrshek Tiranë
	truall
	2/12
	2679
	2128
	4300
	9.150.400 lekë
	

	5
	Hysni Luzi
	Yrshek Tiranë
	truall
	2/13
	2679
	148
	4300
	636.400 lekë
	Totali i shpenzimeve =100.000 lekë



Shuma totale për kompensim = 35.694 300 lekë


